**Задача върху финансова диагностика на предприятието**

Известни са следните данни за публичното дружество „Бета-индъстри” АД, гр. София:

|  |  |  |
| --- | --- | --- |
| Показатели (хил. лв.) | 2013 г. | 2012 г. |
| Сума на активите (TA) | 351421 | 217364 |
| Текущи активи (CA) | 166925 | 102378 |
| В т.ч. - материални запаси (Inv.)   * парични средства (Cash) | 74890  22012 | 69377  18164 |
| Собствен капитал (E) | 187001 | 162429 |
| Резерви и неразпределена печалба (RE) | 165320 | 136718 |
| Общо дългове (TL) | 164420 | 54935 |
| Текущи задължения (CL) | 92508 | 25820 |
| В т.ч. краткосрочни заеми (STL) | 45003 | 12800 |
| Нетна печалба (NI) | 32426 | 23055 |
| Печалба преди лихви и данъци (EBIT) | 44571 | 31454 |
| Разходи за лихви (i) | 8542 | 5837 |
| Общи приходи (TR) | 163600 | 127408 |
| В т.ч. приходи от продажби (SR) | 159402 | 126230 |
| **Допълнителна информация:** |  |  |
| Брой емитирани обикновени акции с номинал 1 лев (NCSI) | 10 млн. | 10 млн. |
| Пазарна цена на акция в края на годината (PPS) | 5,20 лева | 4,55 лева |

**Иска се:**

1. Да се определи средния темп на прираст на приходите за периода 2009г. – 2013г., ако се знае, че общите приходи за 2009г. са 108400 хил. лв., за 2010г. – 101935 хил. лв., за 2011г. – 116320 хил. лв.

2. Да се извърши факторен анализ на рентабилността на активите (ROA), посредством двуфакторния модел „Дю пон”, като се определи влиянието на промените в обрaщаемостта на активите (ATO) и рентабилността на приходите (ROR).

3. Да се извърши факторен анализ на рентабилността на собствения капитал (ROE), чрез разширения модел „Дю пон”, като се определи влиянието на промените в ливъридж коефицинта (LR), обращаемостта на активите (ROA) и рентабилността на приходите (ROR).

4. Да се определи ефекта на финансовия лост за 2012г. и за 2013г. Отговорете на въпроса: оправдано ли е увеличаването на финансовата задлъжнялост на дружеството през 2013г. в сравнение с 2012г. от гл. т. на промените в нетната цена на дълга и оперативната рентабилност?

5. Да се определи нивото на оперативния ливъридж (DOL) и зоната на безопасност (MS).

6. Да се определи нивото на финансовия ливъридж (DFL) и нивото на съвкупния ливъридж на предприятието (DTL).

7. Да се прогнозира дивидента на акция за 2014г. при очакван ръст на продажбите от 15% и коефициент на изплащане равен на 0,5. Не се предвиждат промени в нивото на оперативния ливъридж, нивото на финансовия ливъридж и ефективността на бизнеса.

8. Да се извърши хоризонтален и вертикален анализ на баланса.

9. Да се изчислят ключовите финансови съотношения и да се определи степента на финансова стабилност на предприятието.

10. Да се определи степента на ликвидност и платежоспособност на предприятието.

11. Да се определи степента на финансов риск посредством Z-score модела.

12. Да се определи ефекта от изменението на обращаемостта на текущите активи.